**НАЦИОНАЛНА ПРОГРАМА**

**„ОСИГУРЯВАНЕ НА СЪВРЕМЕННА ОБРАЗОВАТЕЛНА СРЕДА”**

Модул „Площадки за обучение по безопасност на движението по пътищата“ е ориентиран към възпитанието и обучението по безопасност на движението по пътищата (БДП). Това е целенасочен, системен и непрекъснат процес за формиране на граждански компетентности и качества на детето и е неделима част от цялостното образование и възпитание на личността. Социализирането е процес на адаптация, индивидуализация и усвояване на социо-културните роли, чрез които детето намира място в обществото.

Осъществяването на модула ще доведе до подобряване качеството на знанията и уменията, свързани с обучението и възпитанието на децата и учениците за безопасност на движението по пътищата, както и до намаляване на броя и последствията от пътнотранспортните произшествия с участието на деца.

По Модула е включено разчертаване на външна и вътрешна площадка (подвижна) за обучение по безопасност на движението по пътищата (БДП), оборудвани със знаци.